CELEX: 62010CN0042
Language: fi
Date: 2010-01-25 00:00:00
Title: Asia C-42/10: Ennakkoratkaisupyyntö, jonka Raad van State (Belgia) on esittänyt 25.1.2010 — 1. Vlaamse Dierenartsenvereniging VZW ja 2. Marc Janssens v. Belgische Staat, väliintulija: Luk Vangheluwe

17.4.2010   
            
            
               FI
            
            
               Euroopan unionin virallinen lehti
            
            
               C 100/20
            
         Ennakkoratkaisupyyntö, jonka Raad van State (Belgia) on esittänyt 25.1.2010 — 1. Vlaamse Dierenartsenvereniging VZW ja 2. Marc Janssens v. Belgische Staat, väliintulija: Luk Vangheluwe
   (Asia C-42/10)
   2010/C 100/31
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittajat: Vlaamse Dierenartsenvereniging VZW ja Marc Janssens
   
      Vastapuoli: Belgische Staat
   
      Väliintulija: Luk Vangheluwe
   
      Ennakkoratkaisukysymykset
   
   
               1)
            
            
               Ovatko lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26.5.2003 annetun Euroopan parlamentin ja neuvoston asetuksen 998/2003/EY (1) 3 artiklan b alakohta, 4 artiklan 2 kohta, 5 artikla ja 17 artiklan toinen kohta sekä mallitodistuksen vahvistamisesta koirien, kissojen ja frettien yhteisön sisällä tapahtuvia kuljetuksia varten 26.11.2003 tehdyn komission päätöksen 2003/803/EY (2) artiklat ja liitteet esteenä sille, että todistuksesta kissoja ja frettejä varten koskevassa kansallisessa säännöstössä yhtäältä viitataan edellä mainitussa 26.11.2003 tehdyssä komission päätöksessä vahvistettuun malliin ja lisävaatimuksiin, mutta toisaalta määrätään lisäksi, että kussakin todistuksessa on oltava 13 merkistä muodostuva numerosarja, johon sisältyvät Belgian ISO-koodi ”BE”, jota seuraavat kahdesta numerosta muodostuva jakelijan tunnistusnumero ja tämän jälkeen yhdeksän numeron sarja?
            
         
               2)
            
            
               Ovatko lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26.5.2003 annetun Euroopan parlamentin ja neuvoston asetuksen 998/2003/EY 3 artiklan b alakohta, 4 artiklan 2 kohta, 5 artikla ja 17 artiklan toinen kohta sekä mallitodistuksen vahvistamisesta koirien, kissojen ja frettien yhteisön sisällä tapahtuvia kuljetuksia varten 26.11.2003 tehdyn komission päätöksen 2003/803/EY artiklat ja liitteet esteenä sille, että kansallisen säännöstön mukaan myös eurooppalaisen lemmikkieläimen todistuksen malli soveltuu näytöksi koirien tunnistuksesta ja rekisteröinnistä, ja jossa säädetään lisäksi, että kolmannet tekevät tunnistustarrojen avulla omistajaa ja eläintä koskevia muutoksia hyväksytyn eläinlääkärin vahvistaman eurooppalaisen lemmikkieläimen todistuksen I–III osaan, jolloin aikaisemmat tunnistustiedot peittyvät?
            
         
      (1)  EUVL L 146, s. 1.
   
      (2)  EUVL L 312, s. 1.